Source: https://envipak.sk/clanok/-58-zakona-o-odpadoch-zruseny
Timestamp: 2018-06-21 00:23:19+00:00
Document Index: 1019400

Matched Legal Cases: ['§ 58', '§ 58', '§ 58', '§ 58', '§ 58', '§ 58', '§ 58', '§ 97']

Aké povinnosti vyplývajú firmám z § 58 zákona?
Podľa § 58 ods. 1 zákona „pôvodca odpadu z obalov, ktorý nie je súčasťou komunálneho odpadu a pre ktoré nie je výrobcom obalov, ich môže odovzdať iba osobe oprávnenej na zber odpadov z obalov alebo do zariadenia na zhodnocovanie odpadov z obalov.“
Podľa § 58 ods. 2 zákona „pôvodca odpadu z obalov podľa odseku 1 je povinný bez nároku na akúkoľvek formu odplaty mesačne, do 25. dňa nasledujúceho mesiaca, ohlasovať údaje o materiálovom toku tohto odovzdaného odpadu koordinačnému centru pre prúd odpadov z obalov a z neobalových výrobkov.“
Čo prinesie firmám zrušenie § 58 zákona?
firmy, na ktoré sa vzťahovala povinnosť podľa § 58 zákona, už nebudú od 1. januára 2017 povinné ohlasovať údaje o materiálovom toku odpadov z obalov koordinačnému centru. Až do jeho vzniku zabezpečuje túto funkciu Ministerstvo životného prostredia SR,
odbúranie administratívnej záťaže spojenej so zasielaním ohlásení podľa § 58 zákona,
eliminovanie rizika možných pokút za porušenie povinností vyplývajúcich z § 58 zákona.
Novela zákona je aj po tejto zmene v súlade s rámcovou smernicou EÚ o odpade v týchto oblastiach:
Stav konca odpadu – obsahuje osobitné kritériá, ktoré je potrebné splniť v záujme dosiahnutia stavu konca odpadu (látka alebo vec sa bežne používa na špecifické účely, pre látku alebo vec existuje trh alebo je po nej dopyt a i.).
Súhlasy podľa § 97 ods. 1 písm. a) až d), f), h), i), q) a s) zákona – tieto súhlasy, ktoré udelia orgány štátnej správy budú obsahovať okrem iného aj ďalšie náležitosti ako technické požiadavky prevádzky zariadenia alebo miesta výkonu činnosti a bezpečnostné opatrenia pri prevádzke zariadenia alebo pri výkone činnosti.
Súhlas na vykonávanie prípravy na opätovné použitie – dopĺňajú sa nové náležitosti, ktoré tento súhlas musí obsahovať (technické požiadavky miesta výkonu prípravy na opätovné použitie a bezpečnostné opatrenia pri výkone činností súvisiacich s prípravou na opätovné použitie).
Znenie novely a legislatívny proces je k dispozícii TU.